গ্রাম উন্নয়নের জন্য ফের কেন্দ্রীয় বরাদ্দ রাজ্যকে, দেওয়া হল ৬৯৯ কোটি টাকা

কলকাতা:  গ্রাম উন্নয়নের (village development) জন্য ফের কেন্দ্রীয় বরাদ্দ (Central Allocation) রাজ্যকে (State)। পঞ্চদশ অর্থ কমিশনের (Finance Commission) টাকা কেন্দ্রের থেকে পেল রাজ্য। ৬৯৯ কোটি টাকা কেন্দ্রীয় গ্রাম উন্নয়ন দফতর দিল রাজ্যকে।

ব্লক পঞ্চায়েত গুলির উন্নয়নমূলক কাজের জন্য পঞ্চদশ অর্থ কমিশনের এই ইনস্টলমেন্ট দেওয়া হল কেন্দ্রের তরফে রাজ্যকে। রাজ্যের ২১টি জেলা এই গ্রাম উন্নয়নের জন্য বরাদ্দ টাকা খরচ করতে পারবে, জানানো হল নবান্নকে (Nabanna)।

আরও পড়ুন: ‘টাকা চাওয়া বরদাস্ত নয়’, দলীয় নেতাদের কড়া বার্তা মমতার

উল্লেখ্য, কেন্দ্রীয় অর্থ বরাদ্দ নিয়ে বঞ্চনার অভিযোগ তুলে বার বার সরব হয়েছেন মুখ্যমন্ত্রী মমতা বন্দ্যোপাধ্যায় (Mamata Banerjee)। বার বার তাঁকে বলতে শোনা গেছে গরিবের টাকা মারবেন না। পঞ্চায়েত থেকে ১০০ দিনের কাজ বিভিন্ন প্রকল্পের টাকা আটকে রেখেছে বলে সুর চড়িয়েছেন তৃণমূল সুপ্রিমো (Tmc)।

মুখ্যমন্ত্রীর অভিযোগ ছিল ১০০ দিনের কাজের মতো গ্রামীণ রাস্তা, আবাস যোজনা বাংলার বাড়ি প্রকল্পও বন্ধ করে দেওয়া হয়েছে। এই টাকাটা ওরা রাজ্য থেকে তুলে নিয়ে যায়। আর নিজেদের ঢাক পেটায়। মুখ্যমুন্ত্রীর সুরে সরব হন তৃণমূলের সেকেন্ড ইন কমান্ড অভিষেক বন্দ্যোপাধ্যায়ও।

দেখুন অন্য খবর: